କାକଟପୁର ବିଡିଓଙ୍କୁ ଗୋବର ମାଡ଼ ଘଟଣାଃ ଜେଲ ଗଲେ ସରପଞ୍ଚ, ସମିତିସଭ୍ୟ\nକାକଟପୁର, ୧୪।୨(ଡି.ଏନ୍.ଏ.): ପୁରୀ ଜିଲା କାକଟପୁର ବ୍ଲକ ବିଡ଼ିଓ ସନ୍ତୋଷ କୁମାର ସାହୁଙ୍କ ଉପରକୁ ଗୋବର ମାଡ଼ ଘଟଣାରେ କାଟକପୁର ପୋଲିସ ମଙ୍ଗଳବାର ରାତିରେ ୨ ଜଣଙ୍କୁ ଗିରଫ କରିଛି। ସେମାନେ ହେଲେ ପାଟପୁର ସରପଞ୍ଚ ପ୍ରଦୀପ ଦଳାଇ ଓ ବାଙ୍ଗୁରିଙ୍ଗା ସମିତିସଭ୍ୟ ଅଭୟ ମଲ୍ଲ।\nକାକଟପୁର ବିଡିଓଙ୍କୁ ଗୋବର ମାଡ଼ ଘଟଣାଃ ଜେଲ ଗଲେ ସରପଞ୍ଚ, ସମିତିସଭ୍ୟ\t February 14th, 13:58 PM February 14th, 13:58 PM\nକାକଟପୁର, ୧୪।୨(ଡି.ଏନ୍.ଏ.): ପୁରୀ ଜିଲା କାକଟପୁର ବ୍ଲକ ବିଡ଼ିଓ ସନ୍ତୋଷ କୁମାର ସାହୁଙ୍କ ଉପରକୁ ଗୋବର ମାଡ଼ ଘଟଣାରେ କାଟକପୁର ପୋଲିସ ମଙ୍ଗଳବାର ରାତିରେ ୨ ଜଣଙ୍କୁ ଗିରଫ କରିଛି। ସେମାନେ ହେଲେ ପାଟପୁର ସରପଞ୍ଚ ପ୍ରଦୀପ ଦଳାଇ ଓ ବାଙ୍ଗୁରିଙ୍ଗା ସମିତିସଭ୍ୟ ଅଭୟ ମଲ୍ଲ। ଅପ୍ରିତୀକର ପରିସ୍ଥିତି ସୃଷ୍ଟି ହେବା ଆଶଙ୍କାରେ ପୋଲିସ ୨ଅଭିଯୁକ୍ତଙ୍କୁ ରାତାରାତି ନିମାପଡ଼ାସ୍ଥିତ ଏସ୍ଡିପିଓଙ୍କ କାର୍ଯ୍ୟାଳୟକୁ ନେଇଯାଇଥିଲା। ବୁଧବାର ଦିନ ୧୦ଟାରେ ନିମାପଡ଼ା କୋର୍ଟରେ ହାଜର କରାଯାଇଛି। କୋର୍ଟ ଜାମିନ ଆବେଦନକୁ ନାମଞ୍ଜୁରକରି ସେମାନଙ୍କୁ ବିଚାରବିଭାଗୀୟ ହାଜତକୁ ପଠାଇ ଦେଇଛି। ଅଭଯୁକ୍ତ ଦ୍ୱୟ ନିର୍ଦ୍ଦୋଶ ବୋଲି ତାଙ୍କ ପ୍ରତିକ୍ରିୟାରେ ପ୍ରକାଶ କରିଥିବା ବେଳେ ଗୋବର ଫିଙ୍ଗା ଘଟଣାରେ ବିଡିଓ ସେମାନଙ୍କୁ ଫସାଇ ଦେଇଥିବା କହିଛନ୍ତି। ବିଡିଓଙ୍କ ଉପରକୁ ଗୋବର ଫିଙ୍ଗିଥିବା ଯୁବକ ଧରାପଡ଼ିଲେ ପ୍ରକୃତ ଘଟଣା ଲୋକଲୋଚନକୁ ଆସିବ ବୋଲି ସେମାନେ କହିଛନ୍ତି। ପ୍ରକାଶ ଯେ, ଗତ ମଙ୍ଗଳବାର ମଧ୍ୟାହ୍ନରେ ବିଡ଼ିଓ ସନ୍ତୋଷ କୁମାର ସାହୁଙ୍କ ଉପରକୁ ବ୍ଲକ କାର୍ଯ୍ୟାଳୟରେ ଗୋବର ମାଡ଼ ହୋଇଥିଲା। ବିଡ଼ିଓଙ୍କ ଅଭିଯୋଗକ୍ରମେ ପୋଲିସ ଦଫା ୪୫୨, ୩୩୨, ୩୫୩, ୩୫୫, ୨୯୪, ୫୦୬, ୧୨୦(ବି), ୩୪ରେ କେସ୍ ନଂ. ୧୩/୧୮ରେ ଏକ ମାମଲା ରୁଜୁ କରି ଘଟଣାର ତଦନ୍ତ ଚଳାଇଥିଲା।
